NaiveNeuron/SloPal huggingface dataset:
Huba, Mikuláš, poslanec NR SR (2015-05-20):
Ďakujem pekne za slovo. Ja si dovolím poznámku k čerpaniu, respektíve k nečerpaniu eurofondov z trochu iného súdka, ak dovolíte. Keď to veľmi zjednodušíme, máme tu niekoľko možných variantov. Prvým tým optimálnym a ideálnym je to, že časť eurofondov sa nepochybne vyčerpalo a vyčerpá tým správnym a najlepším možným spôsobom, teda zmysluplne a pozitívne. Vieme aj to, že časť eurofondov z rôznych príčin nevyčerpáme. Vieme aj to, aj keď možno nevieme vždy presne ukázať prstom na vinníkov, že časť z nich sa vytuneluje, alebo povedané ľudovejšie, rozkradne, ale na čo sa často zabúda, je to, že časť sa vyčerpá aj nezmyselne a čo je ešte horšie, škodlivo. A nemyslím tým len stránku ekonomickú, čiže neadekvátne čerpanie finančných prostriedkov, ale aj stránku sociálnu, ekologickú alebo krajinnoekologickú. Položme si otázku. Koľko objektov a zariadení poškodzujúcich slovenskú prírodu a krajinu sme vybudovali s použitím, prispením, alebo zneužitím eurofondov? Som rád, že je tu pán minister životného prostredia, aj keď momentálne vybehol, lebo celé je to aj o fungovaní a nefungovaní jeho rezortu, ktorý má ochranu krajiny vo svojej kompetencii. Takže, keď už hovoríme o eurofondoch, nie je problém len ich nečerpanie, či pochybné čerpanie, ale aj nezmyselné a škodlivé projekty, ktoré sa z nich financujú. Očakávam od vlády, ale aj od Európskej komisie, že sa na túto problematiku pozrie aj cez túto prizmu a navrhne skutočne účinné mechanizmy, ako tomuto problému zabrániť. Ďakujem.
Glváč, Martin, podpredseda NR SR (2016-11-23):
Ďakujem veľmi pekne, pán minister. Nech sa páči, pán spravodajca.
Paška, Pavol, predseda NR SR (2013-03-21):
Ďakujem pekne. Pán predseda vlády, máte 15 minút. Prvá otázka je od pána poslanca Mariána Kéryho a znie: „Vážený pán predseda vlády, na rokovaní vlády ste schválili materiál podpory samospráv s nákladmi spojenými s opravou výtlkov na cestách, čo ako poslanec Nitrianskeho samosprávneho kraja veľmi oceňujem. Môžete nám podať bližšie informácie o tom, ako to bude prebiehať? “ Nech sa páči, pán premiér.
P. Hrušovský, podpredseda NR SR: (2001-10-02):
(Hlasovanie.) Prítomných je 108 poslancov, za 106, zdržal sa 1, nehlasoval 1. Bod 20 sme prijali. R. Vavrík, poslanec: K bodu 21 ja navrhujem, aby sme nehlasovali, lebo je to..., bod 39 spoločnej správy túto problematiku vyriešil.
Hrnčiar, Andrej, podpredseda NR SR (2017-12-06):
Pán poslanec Rajtár.
V. Veteška, podpredseda NR SR: (2005-06-22):
K. Fajnor, poslanec: Ďakujem veľmi pekne, pán predsedajúci. Ja by som nadviazal na predrečníka v jednej veci. Ak povedal, že najtragickejšie na tom bolo nedostať sa na vysokú školu, tak ja mu musím povedať, že za najtragickejšie dnes považujem to, ak mladá absolventka vysokej školy s dvojročným dieťaťom vyskočí z okna z 10. poschodia v Hlohovci, aby skončila svoj život. Ak to má byť výdobytok demokracie, tak potom s kolegom zo Smeru, samozrejme,  nemôžem súhlasiť. Inak ja mám rád vždy hrdinov na správnom mieste. Kolega pracoval ako člen ideologickej komisie Slovenského Ústredného výboru Socialistického zväzu mládeže. Prečo vtedy títo hrdinovia nevystúpili? Pán kolega, ja by som si ťa veľmi vážil, pretože ja som skutočne vždy idealista, to ma učili rodičia, preto som komunista aj dnes, keď sa to nehodí, bojoval za sociálnu spravodlivosť a ľudské práva. Chcem povedať ďalšiu vec. Pán predkladateľ Krajči, som hrdý na jednu jedinú vec, že ty si nebol, pán predkladateľ, kolega funkcionárom komunistickej strany, pretože nás by skutočne zatvárali za to, čo si ty urobil ako minister, že sa nehanbíš za to, nevadí. Ja chcem povedať dve veci. Mne je veľmi ľúto, že takéto zoznamy boli a že toto sa dialo. Ja ako komunista to odsudzujem, ale musím povedať dnes tú závažnejšiu vec. Všetci tí ľudia, ktorí na tých zoznamoch boli, mali prácu, i keď možnože podceňovať dnes kustóda, mnohí nezamestnaní z tej armády 450 000 ľudí by radi robili dnes kustódov, mnohí, ktorí vyberajú dnes kontajnery a medzi nezamestnanými sú inžinieri, že vás to tak nemrzí, vážené kolegyne, kolegovia. Ja sa ospravedlňujem tým, ktorým bolo ublížené, pretože socializmus mal byť a bude oveľa lepším systémom ako ten, ktorý momentálne dnes budujeme. Chcem povedať jedno, dokonca bývalý prvý tajomník súdruh Lenárt sa staral o ľudí, aby mali prácu, aby mali byty, aby ich deti študovali. Ďakujem pekne.
J. Medveď, minister životného prostredia SR: (2010-03-03):
Príprava úplne nového znenia zákona o ovzduší bola podmienená veľkým počtom novelizácií doterajšieho zákona, čím sa tento stával menej prehľadným. Vládny návrh zákona je v súlade s Ústavou Slovenskej republiky a medzinárodnými zmluvami a dokumentmi, ktorými je Slovenská republika viazaná. Dopady návrhu zákona sú uvedené v doložke finančných, ekonomických, environmentálnych vplyvov, vplyvov na zamestnanosť a podnikateľské prostredie. Vážená pani podpredsedníčka Národnej rady, vážené panie poslankyne, vážení páni poslanci, verím, že navrhovaný zákon o ovzduší schválite. Ďakujem.
Grendel, Gábor, podpredseda NR SR (2021-06-30):
S faktickou poznámkou pán poslanec Marian Kotleba. Poprosím vás ale, aby ste si nasadli rúško, pán poslanec. Ďakujem.
B. Bugár, podpredseda NR SR: (2004-02-04):
(Hlasovanie.) Prítomných 134 poslancov, za návrh 73, proti 39, zdržalo sa 22. Konštatujem, že sme v treťom čítaní. Otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nie. Pán poslanec Šulaj je prihlásený do rozpravy k inému bodu. Vyhlasujem rozpravu v tomto čítaní za skončenú. Nech sa páči. B. Opaterný, poslanec: Pán predsedajúci, dajte, prosím, hlasovať o uznesení Národnej rady Slovenskej republiky, ktorým Národná rada Slovenskej republiky uvedený návrh schvaľuje.
Petrák, Ľubomír, poslanec NR SR (2015-09-22):
Ďakujem pekne za slovo. Vážený pán kolega, aj v tomto prípade platí, že dĺžka vystúpenia nehovorí o jeho kvalite. Takže pripájam sa k tým, ktorí hovoria, že to vystúpenie a predovšetkým pozmeňujúci návrh, ktorý ste čítali, nemá svoje miesto. Ja chcem zase len, naopak, pochváliť pána ministra Počiatka a jeho tím, ktorý bol vedený pánom štátnym tajomníkom Palkom, za to, že dva roky pracoval na stavebnom zákone. Niekoľkokrát prešiel pripomienkovým konaním so všetkými relevantnými organizáciami. A musím povedať, že som sa zúčastnil stretnutia s viacerými z týchto organizácií. Spomeniem len komoru stavebných inžinierov, komoru architektov, orgány ZMOS-u, ktoré vykonávajú funkcie stavebných úradov, a musím povedať, že takmer všetky, takmer všetky pripomienky boli akceptované alebo došlo ku zhode a všetky zásadné pripomienky boli akceptované. Je tam viac ako dva roky serióznej roboty. A ak niekto si myslí, že si vycucne z prsta 140-bodový pozmeňovák a tým zmení verejnú mienku, chcem vás ubezpečiť, že nezmeníte verejnú mienku, predovšetkým odbornej verejnosti, ktorá hovorí, že tento zákon je dobre a kvalitne pripravený. A už vôbec si nemusím vstupovať do svedomia, ako budem o tomto zákone hlasovať, lebo jednoznačne budem hlasovať za tento zákon.
Danko, Andrej, podpredseda NR SR (2024-05-14):
Ďakujem. Päť faktických. Prvý, prvá pani poslankyňa Kleinert.
Žiga, Peter, podpredseda NR SR (2024-05-21):
Otváram rozpravu v rámci tretieho čítania . Chcem sa opýtať, či sa hlási niekto do rozpravy. Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
Paška, Pavol, predseda NR SR (2012-09-11):
Hlasujeme. (Hlasovanie.) 147 prítomných, 85 za, 11 proti, 50 sa zdržalo, 1 nehlasoval. Tieto návrhy sme schválili.
Panáček, Milan, poslanec NR SR (2015-06-18):
Ďakujem za slovo. Vážená pani predsedajúca, v rozprave vystúpili dvaja poslanci. Procedurálne návrhy neboli podané, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ledecký, Vladimír, poslanec NR SR (2022-11-09):
Týmto sme hlasovali o pripomienke prezidentky a o jedinom pozmeňujúcom návrhu. Pán predseda, prosím, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Shahzad, Silvia, poslankyňa NR SR (2018-06-12):
Ďakujem. Žiadam Národnú radu Slovenskej republiky, aby zabezpečovala tlmočenie do posunkového jazyka tých bodov programu schôdze, ktoré sú kľúčové pre nepočujúce osoby. Tlmočenie žiadam zabezpečiť v pléne, ako aj na zasadnutiach výborov Národnej rady Slovenskej republiky. Odôvodnenie: Aj na tejto schôdzi sa už v druhom čítaní prerokúva zákon o peňažných príspevkoch na kompenzáciu ťažkého zdravotného postihnutia a je to jeden z kľúčových zákonov, ktoré sa týkajú osôb so zdravotným postihnutím. Mám za to, že nepočujúce osoby majú rovnaké právo plnohodnotne sledovať priebeh rokovania Národnej rady Slovenskej republiky či výborov. Zároveň by to bol signál, že vieme uplatňovať Dohovor o právach osôb so zdravotným postihnutím v praxi. Ďakujem.
R. Madej, poslanec: (2004-02-05):
Môžem povedať k tomu len pár slov. V prvom rade ma mrzí, že pán minister Kukan, ktorého som sa chcel opýtať aj v súvislosti s jeho prezidentskou kandidatúrou na to, ako sa k tomuto problému 90 tisíc mladých ľudí stavia, tak veľmi rád využijem tento časový priestor na vás, pán podpredseda vlády, keďže ste brilantne a naozaj brilantnou demagógiou využili vtedy čas celých 15 minút, aby som nemal priestor reagovať. Ste sa 25-krát pozreli na časomieru. Hovorili ste o zákone o pôžičkách, tak ako ste ho nazvali, tak naozaj som si ho preštudoval niekoľkokrát. Celé vaše opatrenia v tomto sú podľa môjho názoru nesystémové zavádzanie poplatkov a, prosím, priznajte sa, či je to tak, alebo nie. Na jednej strane dáte zdroje do vysokých škôl, na druhej strane podľa môjho názoru odbremeníte štátny rozpočet, aby sa zo štátneho rozpočtu pri rovnakých daniach nemuselo vydávať toľko peňazí alebo minimálne peniaze na to, aby sme sa vyrovnali krajinám OECD. Rovnako sociálne štipendiá. O čom to, pán minister, hovoríte? 500 miliónov korún plánujete presunúť z kapitoly určenej na internáty a dáte ich na sociálne štipendiá. Do systému nepôjde ani o korunu viac. Ja som tu pred pár hodinami navrhoval, aby bola do parlamentu predložená dosahová štúdia na študentov a ich finančnú situáciu. Bohužiaľ, ani vládni poslanci nemali chuť o tomto diskutovať. Mám ešte otázku k odvodom. Čo poradíte takému študentovi, ktorý utrpí úraz a stane sa invalidom, a nebude dostávať od štátu nič?
Šedivcová, Viera, poslankyňa NR SR (2014-09-12):
Prosím, pani predsedajúca, dajte hlasovať o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov, ako celku s odporúčaním gestorského výboru schváliť.
Jurinová, Erika, podpredsedníčka NR SR (2015-06-18):
Pán poslanec Mičovský.
B. Bugár, poslanec: (2007-09-20):
To znamená, že ani v týchto dokumentoch žiadna zmienka o nacistoch nebola. Takže, chcem povedať len toľko, keby náhodou niekomu napadlo nazvať našich predkov nacistami, tak by sme museli veľmi tvrdo na to reagovať. A druhá vec, ani toto nie je v poriadku, že chcete jednostranný akt, ale bez rokovania s tými alebo bez súhlasu tých, ktorých sa to týka. Takto túto vec nikdy neuzavriete.
Pčolinský, Peter, podpredseda NR SR (2023-06-14):
Ďakujem pekne. Teraz v rozprave vystúpi pán poslanec Schlosár.
Pellegrini, Peter, predseda NR SR (2015-07-02):
Prezentujme sa a hlasujme o tomto návrhu. (Hlasovanie.) Prítomných 113 poslancov, za hlasovalo 80 poslancov, zdržalo sa 28 poslancov, nehlasovali 5. Konštatujem, že Národná rada zvolila Anettu Čaplánovú za členku Rady pre rozpočtovú zodpovednosť na funkčné obdobie 7 rokov, ktoré začne plynúť od 3. júla 2015. Pokračujeme hlasovaním o návrhu na voľbu členov Rady Slovenského pozemkového fondu navrhnutých vládou Slovenskej republiky. Je to tlač 1586. Dávam slovo poverenej členke výboru pre pôdohospodárstvo a životné prostredie pani poslankyni Magde Košútovej, aby hlasovanie uviedla. Nech sa páči, pani poslankyňa, máte slovo. (Hlasovanie o návrhu vlády Slovenskej republiky na voľbu členov Rady Slovenského pozemkového fondu , tlač 1586.)
Hlina, Alojz, poslanec NR SR (2012-12-17):
Chcem teda povedať, že všeobecný súhlas bol udelený, ja neviem koľkými, desiatimi, dvanástimi, trinástimi poslancami, tak myslím si, že to nie je celkom správne, lebo možno tu niekto bol predtým z tých mála, čo tu boli predtým, že možno chceli k tomu vystúpiť a nevedeli, že bude daný všeobecný súhlas k tomu, aby sa počas obednej prestávky proste o týchto dôležitých bodoch rokovalo. Ale otázka stojí, či si mám na to zvyknúť, alebo mám na to upozorňovať. Viete, možno nakoniec sa tak zocelím, že miesto žalúdku budem mať aj ja trojku plech a mi to nebude časom vadiť. No žiaľ, zatiaľ to vydržte. Vadí mi to. A vadí mi to hrozným spôsobom. Hej, takže preto na to upozorňujem. Hovorili sme tu o dvoch zákonoch, návrhu zákona z dielne ministerstva zdravotníctva, ktoré tu nosí úplne plánovite vybrané lobistické zákony. Teraz sem prišlo s niečím, čo nemusíme prísnou optikou posudzovať ako lobistický zákon. Tam mala nastať nejaká diskusia. Znova len, po tretíkrát to zopakujem, crazy shopy zničili možno x rodín, x mladých ľudí. Je tu návrh, ktorý to má čiastočne riešiť. Ja chcem vedieť, som chcel počuť z úst odborníkov, pána Novotného alebo neviem koho, že či je to správna cesta, alebo nie je to správna cesta. Či to je tá cesta, na ktorej konci bude to, že sa s tým nebudeme stretávať bežne v uliciach. Chcem tak veľa? To chcú podľa mňa aj ľudia z tejto krajiny, aby to tu z týchto úst zaznelo, už keď sú tu niektorí odborníci. Nemá to z úst koho zaznieť, lebo tu nikto nie je a ešte aj z tých málo ľudí, ktorí tu boli, tí, čo šli na obed, tak nevedia, že aj v čase obeda, kvôli tomu, že pani ministerka sa niekam ponáhľa, tak sa tieto dôležité body prejednávajú. Všetko. Ďakujem.
Maďarič, Marek, poslanec NR SR (2011-02-04):
Ďakujem pekne, pán predseda. Pán poslanec, pri voľbe generálneho prokurátora, pretože akokoľvek chcete alebo nechcete, o tú tu ide aj dnes, nejde o vzťah občana a poslanca, ale ide o vzťah poslanca, resp. politickej strany ako voliteľa a generálneho prokurátora ako voleného. A je v záujme občanov voličov, na ktorých sa vy odvolávate, aby tento vzťah nebol poznačený politickou závislosťou, aby nebol poznačený zaviazanosťou generálneho prokurátora voči poslancom, ak bude presne vedieť, kto ho volil alebo kto ho nevolil. Som presvedčený, že toto si voliči uvedomujú a nenaletia na tie vaše demagogické táraniny, že vy tu hráte teraz o to, aby ľudia vedeli, ako vy volíte a hlasujete. Tí, ktorí si demokraciu ctia, tí, ktorí vedia, aká je dôležitá nezávislosť politická Generálnej prokuratúry, určite si budú ctiť aj to, aby sa generálny prokurátor volil tajne, aby ste vy neboli pod diktátom, vydieraním a vyhrážkami premiérky, ktorá nedemokraticky spája svoju funkciu, osud vládnej koalície s voľbou alebo nevoľbou konkrétneho človeka za generálneho prokurátora.
Gaľa, Milan, poslanec NR SR (2011-02-01):
Ďakujem za slovo. Európska únia venuje jazykovej výchove veľkú pozornosť, dôkazom toho je aj existencia samostatného komisariátu pre viacjazyčnosť. V oblasti jazykovej výchovy európska komisia jednoznačne razí cestu multilingvalizmu, to znamená viacjazyčnosti. Tendenciou je ovládať okrem materinského jazyka minimálne dva cudzie jazyky. Lingvisti hovoria, že ideálnych je päť, že potom to už ide akosi samo, ale to, samozrejme, tak trošku s humorom. Myslím si, že uzákonenie angličtiny nie je tendenciou proti tejto politike, pretože, práve naopak, tu zakladáme zákonnú povinnosť ovládať aspoň jeden cudzí jazyk, čo, samozrejme, nebráni tomu, aby si v rámci dobrovoľného výberu žiak, študent vybral ďalší, minimálne jeden cudzí jazyk a naplnil tým európske rámce, európske tendencie v jazykovej výchove a naplnil tento multilingvalistický ideál. Takže myslím si, opakujem, nie je to cestou proti tejto politike, ale skôr ju plne podporuje a zakladá tendencie, aby sa naplnila. Ďakujem za slovo.
Hrnčiar, Andrej, podpredseda NR SR (2019-06-27):
Pán poslanec Martin Klus sa pýta ministerky zdravotníctva Slovenskej republiky Andrey Kalavskej v zastúpení pánom ministrom Richterom: „Vážená pani ministerka, na základe medializovanej kauzy, ktorá poukázala okrem iného na plesne v nemocniciach v Starom Meste, na Kramároch a v Ružinove, by som sa rád opýtal, či sa medzitým zrealizovali kontroly aj v niektorých ďalších nemocniciach na Slovensku. Ak, tak vás prosím aj o informáciu, v ktorých konkrétne, s akými výsledkami a tiež, aké konkrétne opatrenia boli prijaté v záujme riešenia tejto situácie.“
Blaha, Ľuboš, podpredseda NR SR (2023-12-06):
Ďakujem pekne, pán poslanec, na vaše vystúpenie evidujem tri faktické poznámky. Ako prvý pán poslanec František Majerský, nech sa páči.
Bugár, Béla, podpredseda NR SR (2018-10-24):
Prezentujme sa a hlasujme o tomto návrhu. (Hlasovanie.) Prítomných 123 poslancov, za 105, zdržalo sa 14, 4 nehlasovali. Konštatujem, že tento bod zo spoločnej správy sme schválili. Nech sa páči.
Hlinka, Jozef, poslanec NR SR (2022-10-06):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru, výboru pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Prosím, dajte o mojom návrhu, vážený pán predseda, hlasovať. Ďakujem.
Beblavý, Miroslav, poslanec NR SR (2011-03-24):
Ďakujem pekne. Ja, ak dovolíte, sa v rámci rozpravy vyjadrím, lebo potrebujem aj jeden návrh podať. A potom už, samozrejme, nebudem vystupovať v záverečnom slove, aby som nezdržiaval. Takže dovoľte mi len najprv teda podať ten samotný návrh ako spravodajcu. Keďže pozmeňujúce návrhy podané pánom poslancom Poliačikom sa prekrývajú s bodmi 4 a 5 v spoločnej správe výborov, tak je nevyhnutné navrhnúť, aby sa o týchto bodoch 4 a 5 hlasovalo osobitne, aby teda nedošlo ku kolízii. No a dovoľte mi, keď už mám slovo, povedať len jednu vec, lebo pán minister Jurzyca aj pán exminister Fronc boli a sú asi príliš skromní a, povedal by som, politicky, no v prípade pána Fronca to nemôžem povedať, neskúsení. Ale možno charakterní je to správne slovo. A nepovedali tu niektoré veci, ktoré by mali zaznieť, pretože stokrát opakovaná lož sa naozaj nemôže stať pravdou, minimálne nie v tejto snemovni. Takže dovoľte mi citovať veľkého mysliteľa a člena tejto snemovne pána predsedu Fica, ktorý sa v inej súvislosti spýtal, citoval, myslím, že to bolo včera, že ak niečo vyzerá ako kačka, kváka to ako kačka, kráča to ako kačka, či to je kačka. A on povedal, že je to kačka. Tak dovoľte mi položiť trošku zložitejšie otázku, že ak niečo na dve tretiny až tri štvrtiny vyzerá ako kačka, kráča ako kačka a kváka ako kačka, či to je kačka alebo či to je Miss Universe, lebo zástupcovia strany SMER sa dnes tvária, že je to Miss Universe, teda bezplatné školstvo. Ale oni zaviedli to, že dve tretiny až tri štvrtiny externých študentov platia za externé štúdium. Ale dnes sa tvária úplne, úplne inak. Tento fakt sa dá všelijako zahmliť, ale z kačky Miss Universe tým, že jej prilepím dlhšie nohy, nespravím. To, čo robí táto koalícia, je, že zavádza spoplatnenie pre približne 20 % externých študentov. To je zhruba o niečo menej ako tretina, ktorá dnes neplatí, mínus tých 10 %, ktorá nebude platiť do veľkej miery školné na základe prospechových štipendií. Takže keď by sme chceli byť korektní, mali by sme povedať to, že toto je zákon o spoplatnení pätiny externého štúdia a ten váš zákon by sme mali spätne nazvať zákon o spoplatnení dvoch tretín externého štúdia. Potom by to bolo naozaj férové. Ale keďže asi sme príliš korektní, tak sme tam tieto nálepky nedali. A druhý bod, ktorý si dovolím povedať, je, že keď tu niekto opäť hovorí o prístupnosti vysokoškolského štúdia, tak dovolím si povedať, že motivačné štipendiá zaviedol pán minister Fronc a sociálne štipendiá v dnešnej, pomerne štedrej výške tiež zaviedol pán minister Fronc v rámci druhej Dzurindovej vlády. Pán minister Mikolaj ani pán podpredseda vlády nezaviedli žiadne opatrenie výrazne zvyšujúce prístupnosť vysokoškolského štúdia pre akúkoľvek skupinu. (Prerušenie vystúpenia predsedajúcim.)
Blanár, Juraj, podpredseda NR SR (2021-07-01):
Pán poslanec Martin Čepček.
Zmajkovičová, Renáta, podpredsedníčka NR SR (2013-09-20):
Ďakujem. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Dvaja poslanci, pán poslanec Chren, Matovič. Uzatváram možnosť prihlásiť sa do rozpravy. Nech sa páči, pán poslanec Chren.
P. Hrušovský, predseda NR SR: (2004-03-02):
Nech sa páči, pani poslankyňa Laššáková.
Ďuriš Nicholsonová, Lucia, podpredsedníčka NR SR (2017-06-21):
Pán poslanec Jurzyca.
Vavrek, Štefan, poslanec NR SR (2019-06-21):
V utorok o jedenástej. Ďakujem pekne.
Danko, Andrej, predseda NR SR (2019-01-29):
Návrhy pána poslanca Simona mám tu písomne, takže je to v poriadku. Pán poslanec Tomáš.
Ivan, Miroslav, poslanec NR SR (2016-12-06):
Ďakujem za slovo. Najprv zareagujem na pána Antala. Slovo svojprávny. Práveže hovoríme, že svojprávny a práve preto navrhujeme, aby ten poplatok bol od 0 do 35. Nech si obce, (reakcia z pléna) nech si obce naozaj nastavia poplatok tak, ako sami uznajú za vhodné a preto sme tam dávali tú zmenu nie od 10, ale od 0 do 35. Hovoríte, že náš pozmeňovák je zbytočný, že vy ste predložili. No vy ste predložili ho po nás, my sme prví predložili tento pozmeňovák, takže tá odpoveď, že načo sme my predkladali, keď vy ste to tam predložili, tak dá sa pozrieť do histórie, kto tam ten pozmeňovák dal. A ak hovoríte o cestnom zákone, tak veď mohli ste teda aj vy prispieť a riešiť tento zásadný problém s tými vyvolanými investíciami a definovať, ako to riešiť v kombinácii s týmto poplatkom. Na pána Gála, nie, v samospráve som nebol. Práve naopak, pracujem alebo pracoval som v developerskom priemysle a presne viem, čo zažívajú investori, ktorí chcú niečo postaviť a čo s čím sa všetkým stretávajú v celom tom stavebnom konaní a s akými podmienkami. A k tomu, že my niečo hovoríme o tom, že je niekto nesvojprávny, práve naopak, pozrel som si váš pozmeňovací návrh, ale k tomu sa ešte ďalej vyjadrím. Práveže vy zakazujete obciam vyberať za niečo poplatok v tom vašom pozmeňovacom návrhu, čo podľa mňa je práveže zlé. Vy obmedzujete obce v tom, aby robili, čo chcú, nie my. Ďakujem.
Bugár, Béla, podpredseda NR SR (2019-09-24):
Do rozpravy sa hlási pán spravodajca, nech sa páči, a potom pán poslanec Kotleba. Nech sa páči.
J. Vaľová, poslankyňa: (2007-06-27):
Pani poslankyňa  Radičová, ja vás oslovím stále ako pani poslankyňu, pretože, ak vás oslovujú ako pani exministerku, vždy mi to nedá a mám strašne na pamäti všetku tú teóriu, ktorou nás tu zaplavujete a boli ste presne toľko vo vláde, ako je terajšia pani ministerka Tomanová a nič z tejto teórie, o ktorej rozprávate, o všetkej tej pomoci pre národ, pre ľudí, myslím si, že nič z toho, ani Zákonník práce ste nedokázali za svoje obdobie, za svojho pôsobenia, kedy ste ešte boli aj poradkyňa pána Kaníka, otvoriť a priniesť tomuto slovenskému národu. To by som povedala ako prvé. Povedali ste, že zákonník je cesta ústupov, ako sme museli strašne ustupovať. No, my sme neustupovali, my sme vyjednávali, ešte raz poviem, zákonník nie je cesta ústupov. Stále ste nás kritizovali, že nevyjednávame, my sme vyjednávali, a tak ako prešiel zákonník z vlády do parlamentu, nenastala žiadna zmena, tak ako to bolo dohodnuté medzi tripartitou a medzi ostatnými partnermi. A spomeniem aspoň § 164 za všetky, kde rozprávate, že ste otvorené dvere nevyrážali baranidlom. No, ja si myslím, že teda ste ich vyrážali, pretože v § 164 v ods. 2 váš návrh bol, že zamestnávateľ môže poskytnúť, nemám ho tu, aby som ho citovala, a my sme povedali, že je povinný. Čiže môcť a byť povinný sú dva diametrálne rozdiely, a tým pádom si myslím, že určite tento zákon bol oveľa lepšie v Zákonníku práce naformulovaný, tak ako ste ho chceli naformulovať vy. To je asi všetko, ďakujem.
Susko, Boris, poslanec NR SR (2015-11-20):
Ďalej dajte, prosím, hlasovať o piatom pozmeňujúcom návrhu pani poslankyne Žitňanskej.
Ľ. Petrák, poslanec: (2009-10-29):
Pokiaľ ide o môj pozmeňujúci návrh, je odovzdaný na organizačný odbor, ja verím, že kolegyne, kolegovia, pracovníci organizačného odboru ho v krátkej dobe rozdajú, ak ho už aj nerozdali, takže myslím si, že je možné o týchto veciach úplne otvorene diskutovať aj ďalej. Ďakujem pekne.
Jurinová, Erika, podpredsedníčka NR SR (2012-07-03):
Ďakujem pekne. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Jozefovi Viskupičovi.
Zmajkovičová, Renáta, podpredsedníčka NR SR (2013-03-26):
Páni poslanci, pán poslanec, predtým vám nevadilo, že návrh uvádzali takto poslanci. Je skutočne pravdou, že sa uvedie návrh zákona a vlastne s bližším vyjadrením potom v rozprave môžete, pán spravodajca, vystúpiť.
Vetrák, Milan, poslanec NR SR (2022-09-21):
Ďakujem pekne. Ja to využijem len na krátku poznámku, lebo pred chvíľočkou sa za mnou zastavil bývalý pán minister školstva, takže jednu vec by som chcel uviesť na pravú mieru, lebo som zistil, aj pre Miloša teda, aby vedel, že pán minister aj mal záujem už riešiť ten systém s učebnicami, lebo viem, že v predchádzajúcich vládach to tak celkom nebolo. Ja sám som tam bol svojho času rokovať, ale to bolo dávno, pred desiatimi rokmi a potom sa nič nedialo, a pán minister hovorí, že sa tomu chcel aj venovať, len kvôli teda rozpočtovým veciam nedostal dostatok peňazí z ministerstva financií. Čiže to je pre mňa dosť podstatná, zaujímavá informácia a teda budem sa tomu chcieť venovať naďalej aj smerom na ministerstvo financií, aby sme sa o tom porozprávali, že v čom je zádrhel. Prípadne, Miloš, ak budeš mať čas aj chuť, tak poď spolu so mnou a ja sa ešte s pánom bývalým ministrom porozprávam presnejšie, že o čo išlo, lebo je to škoda. A keď vidím, že mal aj on záujem, tak využime aj jeho znalosti, ktoré, a tie veci, skúsenosti, ktoré s tým mal. Ďakujem pekne.
Droba, Juraj, poslanec NR SR (2012-11-29):
Ja len na úvod chcem poďakovať kolegovi Martvoňovi za kompliment. Od muža som ho ešte asi nikdy nedostal. Tak dúfam, že jedného dňa sa dočkám času, keď zahlasuje za registrované partnerstvá. Ďakujem. (Smiech v sále.) A teraz vážne k pánovi Brockovi iba pár slov. Ešte predtým chcem povedať, že veľa z vás si tu zamieňa gamblerstvo a závislosť od toho, aká je väčšina hráčov. a to sú nie závislí, ale ľudia, ktorí sa chcú pobaviť a idú si zahrať z času na čas. Nevidím na tom naozaj nič zlé. To potom každý, kto pije pohár vína denne, tak je alkoholik? Alebo každý, kto si príležitostne zapáli, tak je závislý od nikotínu? Myslím si, že nie. Hovoríme o liberalizme. Pán Brocka, je to v prvom rade o slobode, o slobode rozhodovať sa sám za seba a takisto o povinnosti zobrať za svoje konanie zodpovednosť. To, že ste si kolegu zo strany SMER zamenili za mňa, znamená, že niekedy sa vyskytujú správne a zhodné názory aj na opačných uličkách politického spektra. Ja obhajujem slobodu podnikať a slobodu nakladať so svojím voľným časom tak, ako ľudia chcú. Ďakujem za pozornosť.
Marosz, Ján, poslanec NR SR (2019-04-05):
Ďakujem pekne. Pán podpredseda, budem mať také skôr dve technické pripomienky. A myslím, že ak by sa zrealizovali, možno by ste si odčinili aj to, že ste zakázali v kostolíkoch spievať maďarskú hymnu. Prvý postreh. Skúste urobiť taký plán dopravnej obsluhy pre ľudí z južného pohraničného územia medzi samosprávnymi krajmi a zároveň aj s maďarskými župami, kde by naozaj boli skoordinované vlaky, autobusy ako na maďarskej, aj slovenskej strane. Pomohli by ste mnohým občanom vyriešiť ich problémy, pokiaľ ide o prístup z práce a do práce, to je taký prvý postreh. By ste si akože nabili zas ten politický kredit. A druhá vec, ktorá sa týka zase môjho regiónu a tunela Višňové, dohliadnite na to, aby v prílohe č. 4, kde sú rôzne tie práve sanačné práce, ktoré majú zabezpečiť, aby to dielo, ten tunel, momentálne tá najdrahšia jaskyňa na Slovensku, nechátrala, aby to bolo realizované a naplnené. Lebo moje informácie hovoria, že ten dodávateľ to neplánuje urobiť napriek tomu, že je to podpísané. Lebo ak by sa toto naplnilo, čo je v tej zmluve, tak by to dielo nedevalvovalo. Ale moje informácie hovoria, že to neplánuje robiť, a tým pádom to chátranie asi bude, bude na stole. Ďakujem pekne.
Pčolinský, Peter, podpredseda NR SR (2023-02-07):
Ďakujem pekne. Otváram všeobecnú rozpravu. Do rozpravy som nedostal žiadnu písomnú prihlášku. Pán poslanec Šeliga, poprosím vás. Čiže je tu jedna, nevšimol som si papier, je tu jedna písomná prihláška, pán poslanec Marián Viskupič. Nech sa páči, 20 minút k dispozícii.
Laššáková, Jana, podpredsedníčka NR SR (2015-03-12):
Na vystúpenie pána poslanca nie sú faktické poznámky. Nech sa páči, pán poslanec Hraško, máte slovo. Budete mať dlhšie, pán poslanec?
Laššáková, Jana, podpredsedníčka NR SR (2015-04-16):
Na vystúpenie pána poslanca s faktickými poznámkami sedem pánov poslancov. Posledný pán poslanec Fronc, končím možnosť prihlásiť sa s faktickými poznámkami. Pán poslanec Jurzyca, skúste si ešte raz vytiahnuť. Pán poslanec Jurzyca bude posledný. (Reakcie z pléna.) Pán poslanec Jurzyca, dobre, poďme. Pán poslanec Viskupič, nech sa páči.
Matovič, Igor, poslanec NR SR (2016-10-27):
Pán Kollár, sám som si sebe povedal, že nebudem na vašich poslancov ani na vás reagovať, že po tom, čo tu predviedol Krajniak s Pčolinským v piatok, že mi za to nestojíte. Že dávať vám vlastne nejaký mediálny priestor reakciami, že asi nie je úplne správne, ale na druhej strane možno stále mám takú nádej, že za týchto dvoch ľudí nejakým spôsobom nezodpovedáte, ale chcel som iba poukázať na to, že to, čo tu oni predviedli v piatok, Andrej Danko využil ako hlavný argument, prečo treba zmeniť rokovací poriadok, ktorý zalepí ústa opozičným poslancom, aby práve o rozkrádaní cétečiek, nemocníc mohli hovoriť. Čiže v podstate vaše skutky a slová alebo skutky vašich poslancov a vaše slová o tom, že vám záleží na nerozkrádaní nemocníc a záleží vám na cétečkách, záleží vám na dôchodkyni, sú v rozpore so skutkami vašich poslancov, lebo nie poslanci zlepenca zlodejov tu hájili ten náhubkový zákon, ale vaši poslanci, Pčolinský a Krajniak, čo si myslím, že je veľká hanba a takýmto spôsobom ste tomu pomohli. Zároveň traja vaši poslanci, ktorých ste sem doniesli, hlasovali za ten náhubkový zákon a spolu s kolegyňou Bašistovou od Procházku boli tí štyria, ktorí zabezpečili, aby tento zákon prešiel. Takže treba si asi viacej dávať pozor na vlastných ľudí, lebo potom môžte mať aj pekné úmysly, ale vám to pokazia. A Zsolt Simon, ja som veľmi rád, že si upozornil na, alebo že si si všimol to, čo tu vlastne urobili zlepenec zlodejov fintu a vlastne idú pomôcť mečiarovským privatizérom. Nikto si to nevšimol a aj keď sedíš v úplnom kúte tam toho parlamentu, v tomto robíš veľmi cennú robotu. Lebo tých 18 %, keď si v prípade iba toho Dusla Šaľa, na ktoré si poukázal, ktoré má na účte 89 miliónov eur ziskov z nerozdelených, ziskov z... (Prerušenie vystúpenia časomerom.)
Pčolinský, Peter, podpredseda NR SR (2023-06-16):
Vážení páni poslanci, otváram štvrtý rokovací deň 94. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Beluský, Linhart, Marcinčin, Mizík, Naď. Na zahraničnej ceste sú poslanci Klus, Osuský a Šeliga. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov . Vládny návrh zákona má tlač 1744. Návrh na pridelenie výborom je v rozhodnutí č. 1825. Poprosím teraz pána ministra školstva, vedy, výskumu a športu Slovenskej republiky Daniela Bútoru, aby vládny návrh zákona uviedol.
B. Bugár, podpredseda NR SR: (2001-11-29):
P. Bohunický, poslanec: Vážený pán minister, vážený pán premiér, pekne ďakujem za túto odpoveď, pretože dnes sme práve schválili novelu tohto zákona a bolo by pravdepodobne zlé, ak by do konca roka tieto veci neboli podpísané, pretože tam plynú určité lehoty, a preto som rád. Tá tretia otázka je podobného znenia, takže pravdepodobne aj náležitosti okolo Mochoviec boli takisto podpísané, pretože boli pripravované rovnakým spôsobom a v rovnakom termíne. Takže pekne ďakujem aj za tú druhú odpoveď na druhú otázku.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 147, za 145, 1 proti, 1 nehlasoval. Konštatujem, že návrh bol schválený.
Gaborčáková, Soňa, poslankyňa NR SR (2016-05-19):
Hlasovanie k tlači 105. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, podpredseda NR SR (2021-09-16):
Ďakujem, pán spravodajca. Otváram všeobecnú rozpravu k tomuto návrhu zákona. Konštatujem opäť, že písomne sa nikto neprihlásil. Dávam možnosť ústne sa prihlásiť do rozpravy. Konštatujem, že ani ústne sa nikto neprihlásil do rozpravy, teda vyhlasujem všeobecnú rozpravu za uzavretú. Nepredpokladám, že ani pán navrhovateľ, ani pán spravodajca by mali záujem sa vyjadriť. Prerušujem rokovanie o tomto bode programu. A budeme teraz pokračovať ďalším bodom, ktorým je prvé čítanie o vládnom návrhu zákona o elektronických komunikáciách pod parlamentnou tlačou 645 a na pridelenie výborom je to pod rozhodnutím č. 671. Keď sa pozerám vizuálne, tak vidím, že pani spravodajkyňa Šuteková tu nie je, ale hlási sa pán poslanec Vons, ktorý ju má zastúpiť, takže môžeme teda pokračovať ďalej. Takže najskôr odovzdám slovo pánovi ministrovi dopravy a výstavby, aby vládny návrh zákona uviedol snemovni, a potom dám slovo pánovi spravodajcovi. Nech sa páči, pán minister.
Šeliga, Juraj, podpredseda NR SR (2021-03-17):
Pán poslanec Kočiš, nech sa páči.
Zs. Simon, poslanec: (2010-01-20):
Pani kolegyňa Kramplová, no nesmierne som rád, že ste spomenuli Rakúsku republiku. V Rakúsku nie je mysliteľné, že cez chránené územie povedie ropovod. Ale na Slovensku cez chránené územie vláda podpíše memorandum, že cez Žitný ostrov povedie ropovod. Ohrozíme občanov Slovenskej republiky a ohrozíme to najcennejšie rodinné zlato, ktoré má Slovenská republika a ktoré by v tomto storočí mohla asi najviac zužitkovať. Aj toto je pravda, aj toto je prístup slovenskej vlády v súčasnosti a hovorím o memorande, ktoré podpísal minister tejto vlády pán Jahnátek. A čo sa týka auditu. Nemyslel som audit vnútorných procesov v rámci ministerstva. Tie prebehli. Ale myslel som na audit opodstatnenosti a potrebnosti jednotlivých ministerstiev a jednotlivých ústredných orgánov štátnej správy a na základe toho vykonať takú zmenu, aby bola efektívna. Ale taká tu nie je. Len niekto, aby odviedol pozornosť, napísal na stôl, na stole veľmi rýchlo materiál, že zlúčme ministerstvá, veľmi rýchlo zvolajme Národnú radu a my to prebijeme, lebo sme u koryta a máme väčšinu. Ale aký to bude mať dopad pre občanov tejto krajiny? Čo z toho budú mať občania tejto krajiny? No to, že v tomto volebnom období žiadne šetrenie nebude a občania sa čím ďalej budú mať horšie. Ďakujem.
Pčolinský, Peter, podpredseda NR SR (2022-11-09):
Ďakujem pekne. Pýtam sa, či sa chce niekto prihlásiť do rozpravy ústne. Nie. Vyhlasujem rozpravu za skončenú. Chce zaujať stanovisko spravodajkyňa? Nie. Prerušujem rokovanie o tomto bode programu. Teraz bude nasledovať pán minister financií, ktorého prosím, aby prišiel do sály. (Reakcia z pléna.) Pán poslanec... Tu je. Dobre, čiže nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 563/2009 Z. z. o správe daní a o zmene a doplnení niektorých zákonov v znení neskorších predpisov. Vládny návrh zákona má tlač 1121, spoločná správa výborov má tlač 1121a. Prosím podpredsedu vlády a ministra financií slovenskej republiky Igora Matoviča, aby vládny návrh zákona odôvodnil. [Rokovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 1121.]
Hrnčiar, Andrej, podpredseda NR SR (2018-02-08):
Ďakujeme za vyčerpávajúci pozmeňovací návrh. Jedna faktická poznámka. Pán poslanec Dostál.
M. Jureňa, poslanec: (2009-10-15):
Z 1 200 sudcov 105 sudcov – to je aký pomer? Tých 1 100 je asi slobodných? Keď hovoríte o číslach. Zo 17 sudcov, ktorí volili predsedu Najvyššieho súdu, 15 bolo za. To je aké demokratické číslo? Vy spochybňujete absolútne, absolútne všetko. A kritériá vašej spravodlivosti sú dve základné kritériá: jedno kritérium je subjektívny pohľad pána poslanca Lipšica a druhé kritérium spravodlivosti je kritérium vaše, pani poslankyne Žitňanskej. Ale ak by sa malo podľa týchto dvoch kritérií slovenské súdnictvo riadiť, tak môžem vám povedať, že je veľmi veľká sila občanov, slobodných občanov na Slovensku, pre ktorých by to bola veľká tragédia. Ďakujem.
M. Číž, podpredseda NR SR: (2008-02-14):
(Hlasovanie.) Prítomných 132 poslancov, za návrh 49 poslancov, proti 28 poslancov, zdržalo sa 54 poslancov, nehlasoval 1 poslanec. Konštatujem, že Národná rada nebude pokračovať v rokovaní o tomto návrhu zákona podľa § 73 ods. 3 písm. c). Ďakujem pekne pánovi spravodajcovi. Ďalej nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 57/1998 Z. z. o Železničnej polícii v znení neskorších predpisov a o zmene a doplnení niektorých zákonov , tlač 486. Poprosím pána Petra Pelegriniho, spravodajcu z výboru pre hospodársku politiku, aby uviedol hlasovanie.
Hrušovský, Pavol, doterajší predseda NR SR (2012-04-04):
Vážené panie poslankyne, páni poslanci, dovoľte, aby som vás čo najsrdečnejšie privítal na ustanovujúcej schôdzi Národnej rady Slovenskej republiky. Osobitne mi dovoľte privítať pána prezidenta Slovenskej republiky Ivana Gašparoviča. (Potlesk.) Ďalej vítam predsedníčku vlády Slovenskej republiky pani Ivetu Radičovú. (Potlesk.) Vítame aj predsedníčku Ústavného súdu Slovenskej republiky pani Ivettu Macejkovú. (Potlesk.) Vítam aj všetkých ostatných pozvaných hostí na ustanovujúcu schôdzu Národnej rady, vás, ctené dámy a páni, ktorí ste na balkóne Národnej rady Slovenskej republiky. Dnešný deň považujme za historický aj pre ďalší vývoj nielen v politike, ale aj v riešení mnohých spoločensko-politických problémov preto, lebo dnes sa ujímame výkonu svojho poslaneckého mandátu. Pán prezident Slovenskej republiky mi listom oznámil, že sa rozhodol na dnešný deň zvolať ustanovujúcu schôdzu Národnej rady, na ktorej poslanci zvolení 10. marca tohto roku zložia ústavou predpísaný sľub, čím sa ujmeme nášho poslaneckého mandátu. Program ustanovujúcej schôdze som stanovil podľa zákona o rokovacom poriadku, ktorému predchádzalo rokovanie so všetkými predsedami parlamentných politických strán a hnutí, ktoré sú zastúpené v Národnej rade na základe výsledkov parlamentných volieb. Dovoľte, aby som vás ďalej informoval, že prvým bodom programu bude skladanie sľubu poslancov, ktorý každý zvolený poslanec podľa čl. 75 ods. 1 Ústavy Slovenskej republiky skladá na ustanovujúcej schôdzi. Pri skladaní poslaneckého sľubu budeme postupovať tak, že po prečítaní poslaneckého sľubu, tak ako je uvedený v Ústave Slovenskej republiky, každý poslanec položí pravú ruku na ústavu, povie slovo „sľubujem“ a podá predsedovi Národnej rady ruku. Potom svojím podpisom potvrdí zloženie sľubu. Sľub budeme skladať tak, že ako prvý do rúk podpredsedu Národnej rady Bélu Bugára zložím sľub ako prvý. Po mne zložia sľub doterajší podpredsedovia Národnej rady Béla Bugár a pán poslanec Fico. Po nich zložia sľub doterajší členovia vlády a po nich budeme skladať sľub postupne tak, že poslanci od prvého radu po celej šírke rokovacej sály až po posledný rad v poradí tak, ako budú k sľubu menovite vyzývaní podpredsedom Národnej rady Bélom Bugárom, a budú vždy sa zaraďovať na koniec radu, v ktorom majú svoje miesta, s tým, že budú postupovať tak, že v konečnom dôsledku zaujmú miesto, ktoré je im určené v rokovacej sále podľa zasadacieho poriadku. Rád by som ešte chcel upozorniť na jednu veľmi dôležitú ústavnú skutočnosť, že odmietnutie sľubu alebo sľub s výhradou má za následok stratu poslaneckého mandátu. Pristúpime teraz k skladaniu sľubu. Chcem vás poprosiť, aby počas celého slávnostného aktu skladaniu sľubu všetci prítomní poslanci v rokovacej sále a pozvaní hostia stáli. Poprosím teraz podpredsedu Národnej rady Bélu Bugára, aby ústavou predpísaný sľub predniesol pred poslancami Národnej rady. ( Skladanie sľubu poslancov Národnej rady Slovenskej republiky. )
Dubačová, Viera, poslankyňa NR SR (2017-04-05):
Ďakujem. Ja sa v prvom rade chcem poďakovať predkladateľom za takýto dobrý a zmysluplný návrh. Na pochopenie dôležitosti tohto zákona potrebuje zákonodarca emočnú inteligenciu. Verím, že argumenty pani kolegyne Zimenovej o potrebe osobných asistentov, školských sestier priamo v školách, ktoré znevýhodneným deťom umožnia plnohodnotne sa zapojiť do vzdelávacieho procesu a tým skvalitnia ich život, presvedčí i nás všetkých. Ak nie, tak potom musím konštatovať, že aj k empatii a ľudskosti sa treba vzdelávať a že práve v tomto smere máme ešte obrovské medzery. Ďakujem ešte raz predkladateľom.
Ďuriš Nicholsonová, Lucia, podpredsedníčka NR SR (2018-09-18):
Teraz dávam slovo spoločnému spravodajcovi z výboru pre verejnú správu a regionálny rozvoj poslancovi Stanislavovi Kmecovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči.
Pčolinský, Peter, poslanec NR SR (2019-06-25):
Ďakujem pekne, pani kolegyňa, dá sa len súhlasiť s tým, čo ste vravela. Peniaze by naozaj mohli ísť na obnovu kultúrnych pamiatok. Ja by som ale pri tomto návrhu zákona išiel ešte ďalej. Treba sa napríklad baviť o tom, že zaviedol sa od januára tzv. register vylúčených osôb, to znamená, osoby poberajúce sociálne dávky nesmú chodiť do herní. Ale hádajte, kam sa oni presunuli všetci? Do stávkových kancelárií alebo na internet, ale najmä do stávkových kancelárií, čiže ide najmä o prípady, ktoré poberajú sociálne dávky. Čiže nechcem tu rozoberať, aká je to skupina obyvateľstva. Ale my sme išli zamedziť ľuďom, ktorí poberajú sociálne dávky, aby mali prístup k hazardu, ale oni sa len presunuli práve do týchto stávkových kancelárií. Čiže je namieste aj debata o tom, rozšíriť tento register aj o stávkové kancelárie. A pokiaľ ste spomínala rôzne typy, to progresívne zdaňovanie stávkových kancelárií, s tým môžem len súhlasiť. Môj nápad prvotný bol skôr taký, zaviesť dajme tomu daň z výhry vo výške 15 % alebo sa môžme baviť o tom, že online, resp. stávkovanie by sa mohlo zaradiť medzi spotrebné dane, tak ako tabak, cigarety a tak ďalej. Nech je tam uvalená spotrebná daň. Každoročne stúpa objem peňazí na stávkové hry, na stávkovanie a každoročne sa zvyšujú zisky týmto spoločnostiam. A dnes sa bavíme o obrate rádovo v stovkách miliónov euro. To znamená, tam je dosť peňazí na to, aby sme vedeli časť tých peňazí použiť napríklad na obnovu historických pamiatok. S tým ja plne súhlasím. Tento návrh zákona podporíme. A ja pravdepodobne v septembri prídem s návrhom zákona, aby sme rozšírili ten register vylúčených osôb a zaviedli... (Prerušenie vystúpenia časomerom.)
Paška, Pavol, predseda NR SR (2012-10-26):
Pán poslanec súhlasí, takže ďalej, pán spravodajca. A tak, pán poslanec má námietku. Takže hlasujeme o námietke pána poslanca, ktorý trvá na hlasovaní. (Hlasovanie.) 131 prítomných, 51 za, 75 proti, 5 sa zdržali. Námietka nebola uznaná, budeme hlasovať ďalej, pán spravodajca.
K. Tóthová, poslankyňa: (2005-02-08):
Skutočnosťou je, že poslanci parlamentu nie sú ujednotení na názoroch. Stáva sa to a bude veľmi zaujímavé, ako dopadne hlasovanie. Osobne patrím medzi poslancov, ktorí chcú podporiť predložený legislatívny návrh, pretože považujem otázku bezpečnosti cestnej dopravy a hlavne výchovu k tejto bezpečnosti za veľmi dôležité. Netajím sa, že nedávno som bola medzi tými, ktorí sa pripravovali na vedenie motorového vozidla. A mala som možnosť mať kontakt s cvičiteľom, ktorý patril do skupiny tzv. autoškoly kufríkovej, a s cvičiteľom, ktorý mi mohol ponúknuť cvičné priestory, na ktorých som si mohla zdokonaliť niektoré technické znalosti a technickú zručnosť. Nepovažujem za prijateľné, aby adepti vodičského preukazu sa cvičili napr. v Bratislave a v iných mestách v plnej prevádzke, kde si nemôžu precvičiť napr. zvládnutie motorového vozidla v zatáčkach vo väčšej rýchlosti, pretože za plnej premávky by mohli vyvolať situáciu, ktorá by ohrozila bezpečnosť cestnej premávky, ďalej, cúvanie, parkovanie a podobne. Pokiaľ sa to učíte v Bratislave, tak zablokujete plynulosť cestnej premávky a podobne. Preto si myslím, že tu netreba len preukázať, že viem držať volant, viem pohnúť vozidlo, viem prejsť križovatkou, ale že tu treba vedieť niečo viac. A to niečo viac môže poskytnúť ten, kto má cvičisko, kto má na to priestory a podobne. Po prednesení pozmeňujúcich  návrhov pána poslanca Malchárka sa zdá, že vôbec nie sú akceptabilné tie pripomienky tzv. tých kufríkových cvičiteľov, pretože nejde o vlastníctvo, ale ide o prenájom priestorov možný a ďalšie formy spoluvlastníctva a podobne. Čiže pripomienka, ktorá bola, že dané ustanovenie je v rozpore s ústavou a že by znemožnilo vykonávanie určitej profesie, určitej živnosti, tu neobstojí, a myslím, že vládny návrh je plne prijateľný. Ja zdôrazňujem, že ide o školu, čiže nejde len o manuálnu zdatnosť. Osobne by som bola veľmi za to, aby aj do školského systému sa to, čo bolo v minulosti, cvičenie detí v predpisoch cestnej premávky a pod., dostalo, čo môžu skutočne zabezpečiť len subjekty, ktoré majú na to materiálne a aj iné predpoklady. Preto jednoznačne chcem vyjadriť stanovisko, že predložený legislatívny návrh v zmysle pozmeňujúcich návrhov, ak prejdú pozmeňujúce návrhy pána poslanca Malchárka, nemám žiadny problém podporiť a považujem ho za prínosnú legislatívnu úpravu. Ďakujem za pozornosť.
Figeľ, Ján, podpredseda NR SR (2012-12-17):
Na vystúpenie pána poslanca sú štyri faktické poznámky. Končím možnosť, navrhujem, aby sme nimi prebehli a budeme potom, teda prerušíme potom rokovanie a budeme pokračovať ráno. Nech sa páči, pán Igor Matovič.
Kvorka, Ján, poslanec NR SR (2017-05-11):
Pán predseda, dajte, prosím, hlasovať o ôsmom bode pozmeňujúceho návrhu pána poslanca Fecka.
Hajšelová, Petra, poslankyňa NR SR (2022-10-04):
Ďakujem pekne za faktické poznámky. Ja sa teda dotknem ešte, ďakujem ti, Peťo Vons, za tvoju faktickú poznámku. Áno, pre mňa je veľmi dôležitý ten generálny pardon zo strany Sociálnej poisťovne. Často sa nám stáva, že, áno, ľudia majú, alebo fyzické alebo právnické osoby majú podlžnosti na Sociálnej poisťovni. Niekedy je to z objektívnych dôvodov a častokrát to príslušenstvo, tie penále sú oveľa vyššie ako samotná istina, a preto je pre mňa veľmi dôležité, aby sme im dali možnosť do toho určitého času si vysporiadať istinu a tým pádom im bude odpustené penále, čiže príslušenstvo danej pohľadávky. A toto je pre mňa veľmi dôležité. Ďakujem.
Petrák, Ľubomír, poslanec NR SR (2012-09-20):
Druhý pozmeňujúci návrh predložil pán poslanec Fronc. K tomuto pozmeňujúcemu návrhu vyjadril súhlas aj pán minister školstva, prosím, dajte hlasovať o tomto pozmeňujúcom návrhu pána poslanca Fronca.